Den milliard, som A.P Møller og Hustru Chastine Mc-Kinney Møllers Fond til almene Formaal netop har givet den danske folkeskole, kommer fra en formue, som ingen i offentligheden reelt kender den præcise størrelse af.

Men den er svimlende stor. Alene sidste år fik fonden et afkast på 9,2 milliarder kroner, og egenkapitalen lyder på 91,5 milliarder kroner.

En tung pose

Set i lyset af, at fonden gennem de senere år har givet cirka 900 millioner årligt til velgørende formål - fordelt på flere hundrede mindre projekter - er enkelt-donationen til efteruddannelse af folkeskolelærere- og ledere en virkelig tung pose penge.